Julija Tsvetkova

Julija Vladimirovna Tsvetkova (; s. 25. toukokuuta 1993) on venäläinen kuvataiteilija, teatteriohjaaja, feministi ja HLBTI-oikeusaktivisti.Цветкова Юлия Владимировна Human Rights Centre Memorial, viitattu 12.7.2024 Siberian Court Upholds Acquittal Of LGBT Activist Whose Abstract Art Depicted Women's Bodies Radio Free Europe/Radio Liberty 22.11.2022, viitattu 12.7.2024 Urgent Action Victory! Yulia Tsvetkova Released from House Arrest (Russian Federation: UA 6.20) Amnesty USA, viitattu 12.7.2024 Tsvetkova kirjoitti ja luennoi Komsomolsk-na-Amuressa asuessaan muun muassa feminismistä sekä seksuaali- ja sukupuolivähemmistöjen oikeuksista. Vuonna 2018 hän perusti yhteisökeskuksen kansalaisten omia aloitteita varten ja yhteisöpohjaisen Merak-teatterihankkeen. Tsvetkovan teoksia hankittiin muun muassa Stedelijk- museoon Amsterdamiin.Yulia Tsvetkova ArtsEverywhere, viitattu 12.7.2024 == Syytteet ja lähtö Venäjältä == Aktivisti Timur Bulatov teki Tsvetkovasta rikostutkintaan johtaneen valituksen osana julistamaansa "moraalista jihadia".Feminist artist Yulia Tsvetkova is a political prisoner, Memorial says Human Rights Centre Memorial 18.2.2020, viitattu 12.7.2024 Tsvetkova määrättiin kotiarestiin 22. marraskuuta 2019. Hänen saamansa syyte koski laitonta pornografisen materiaalin tuotantoa ja jakelua internetin välityksellä, josta ankarin mahdollinen rangaistus oli kuuden vuoden vankeustuomio. Pornografisiksi väitetyt kuvat olivat olleet esillä Tsvetkovan feministisellä ja kehopositiivisella Monologi vaginy -nettisivulla. Memorial- järjestö piti Tsvetkovan julkaisemien kuvien määrittelemistä pornografiaksi absurdina. Järjestö piti Tsvetkovaa poliittisena vankina ja näki syytteen osana hallituksen kampanjaa perinteisten arvojen suojelemiseksi. Memorial syytti hallintoa jopa pyrkimyksestä nykytaiteen kriminalisointiin ja taiteen asiantuntijoiden tehtävien siirtämisestä poliisien vastuulle. Monologi vaginy -sivulla julkaistut teokset kuvasivat naisen sukupuolielimiä abstraktilla tavalla. Oikeuden päätöksellä Tsvetkova vapautettiin kotiarestista 16. maaliskuuta 2020, mutta hän pysyi tiukkojen matkustusrajoitusten alaisena. Vuonna 2020 BBC nimesi Tsvetkovan yhdeksi maailman sadasta vaikutusvaltaisimmasta naisesta. Tsvetkovalle langetettiin sakot "homopropagandasta". Pornografiasyytteitä koskenut oikeudenkäynti aloitettiin huhtikuussa 2021. Tsvetkova ryhtyi nälkälakkoon toukokuussa 2021. Amnesty International piti oikeustapausta poliittisena sortona. Taiteilijat Venäjällä keräsivät varoja Tsvetkovan puolustusta varten.Sophia Kishkovsky, Russian artist flees LGBTQ crackdown The Art Newspaper 17.1.2023, viitattu 12.7.2024 Tsvetkovan saama syyte hylättiin heinäkuussa 2022, mutta syyttäjät valittivat ratkaisusta. 22\. marraskuuta 2022 oikeusistuin Komsomolsk-na-Amuressa hylkäsi valituksen ja vahvisti Tsvetkovan vapauttamisen syytteistä. Kesäkuussa 2022 Venäjän oikeusministeriö oli kuitenkin julistanut Tsvetkovan ulkomaiseksi agentiksi, mikä rajoitti hänen oikeuksiaan ja asetti hänet erittäin alttiiksi uusille syytteille. Tsvetkova pakeni Venäjältä äitinsä kanssa ja siirtyi Liettuaan. == Lähteet == Luokka:Venäläiset kuvataiteilijat Luokka:Venäläiset feministit Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1993 syntyneet Luokka:Elävät henkilöt